คําสั่งกรมบังคับคดีที่ 320/2547เรื่อง การปฏิบัติหน้าที่เกี่ยวกับกิจการและทรัพย์สินของลูกหนี้ในคดีล้มละลาย----------------------- เพื่อให้การปฏิบัติหน้าที่ของเจ้าพนักงานพิทักษ์ทรัพย์เกี่ยวกับกิจการและทรัพย์สินของ ลูกหนี้ในคดีล้มละลายเป็นไปด้วยความเรียบร้อยเหมาะสม เป็นผลดีแก่คู่ความและมีประสิทธิภาพยิ่งขึ้น คําสั่งดังต่อไปนี้ข้อ ๑ ให้ยกเลิกคําสั่งกรมบังคับคดีที่ 156/2521 เรื่อง การปฏิบัติหน้าที่เกี่ยวกับกิจการและทรัพย์สินของ ลูกหนี้ในคดีล้มละลาย ลงวันที่ 6 ตุลาคม 2521 และคําสั่งกรมบังคับคดีที่ 141/2526 เรื่อง การปฏิบัติหน้าที่ เกี่ยวกับกิจการและทรัพย์สินของลูกหนี้ในคดีล้มละลาย (ฉบับที่ 2) ลงวันที่ 13 กันยายน 2526ข้อ ๒ เมื่อศาลมีคําสั่งพิทักษ์ทรัพย์ลูกหนี้แต่ยังมิได้พิพากษาให้ล้มละลาย หากมีการยึดสังหาริมทรัพย์ไว้ ให้เจ้าพนักงานพิทักษ์ทรัพย์พิจารณาดูว่าทรัพย์ที่ยึดไว้ดังกล่าวเป็นทรัพย์ที่เป็นของเสียง่าย หรือถ้าหน่วงช้า ไว้ก็จะเป็นการเสี่ยงความเสียหายหรือค่าใช้จ่ายจะเป็นส่วนแห่งค่าของทรัพย์นั้นหรือไม่ หากเข้าตามมาตรา 19 วรรค 3 แห่งพระราชบัญญัติล้มละลาย พุทธศักราช 2483 ให้รีบขายโดยเร็วข้อ ๓ ในการจัดกิจการและทรัพย์สินของลูกหนี้ในเรื่องที่กฎหมายไม่ได้บัญญัติให้ต้องได้รับความเห็น ชอบจากที่ประชุมเจ้าหนี้ เมื่อเจ้าพนักงานพิทักษ์ทรัพย์เห็นว่าเป็นกรณีที่มีปัญหายุ่งยากสลับซับซ้อน หรือ มีผลกระทบต่อกองทรัพย์สินของลูกหนี้เป็นอย่างมากควรแก่การนําเข้าที่ประชุมเจ้าหนี้พิจารณาให้ เจ้าพนักงานพิทักษ์ทรัพย์สรุปสํานวนเสนอขออนุญาตต่อผู้อํานวยการกอง เมื่อผู้อํานวยการกองมีคําสั่งแล้ว หากเห็นว่าเป็นเรื่องที่สมควรเสนอต่ออธิบดีกรมบังคับคดีเพื่อพิจารณา ให้เสนอเรื่องดังกล่าวต่ออธิบดี กรมบังคับคดีหรือรองอธิบดีกรมบังคับคดีที่ได้รับมอบหมายต่อไป ในกรณีที่เจ้าพนักงานพิทักษ์ทรัพย์จะจัดประชุมเจ้าหนี้เพื่อพิจารณาเกี่ยวกับการจัดกิจการ และทรัพย์สินของลูกหนี้ที่กฎหมายบัญญัติให้ต้องได้รับความเห็นชอบจากที่ประชุมเจ้าหนี้ เช่น การขาย ทรัพย์สินของลูกหนี้โดยวิธีอื่นนอกจากการขายทอดตลาดเป็นต้น หรือพิจารณาเกี่ยวกับการจัดกิจการและ ทรัพย์สินของลูกหนี้ที่ผู้อํานวยการกองอนุญาตให้นําเรื่องเสนอที่ประชุมเจ้าหนี้พิจารณาตามวรรคแรก ให้ เจ้าพนักงานพิทักษ์ทรัพย์รายงานสรุปสํานวนในเรื่องที่จะประชุมเสนอต่อผู้บังคับบัญชาตามลําดับชั้นก่อนวัน ประชุม และหากเห็นว่าเป็นเรื่องที่สมควรเสนอต่ออธิบดีกรมบังคับคดีเพื่อพิจารณาให้รายงานสรุปสํานวนเสนออธิบดีกรมบังคับคดีหรือรองอธิบดีกรมบังคับคดีที่ได้รับมอบหมายก่อนวันประชุมไม่น้อยกว่า 3 วัน และให้รายงานผลการประชุมเจ้าหนี้ในวันที่มีการประชุมนั้นหรืออย่างช้าไม่เกินวันถัดไปเพื่อให้อธิบดีกรม บังคับคดีหรือรองอธิบดีกรมบังคับคดีที่ได้รับมอบหมายพิจารณา สําหรับในส่วนภูมิภาค ให้ผู้อํานวยการสํานักงานบังคับคดีและวางทรัพย์ภูมิภาคเป็น ผู้พิจารณาแทนอธิบดีกรมบังคับคดี หากเป็นคดีที่มีความสําคัญหรือยุ่งยากสลับซับซ้อน หรือมีผลกระทบ ต่อกองทรัพย์สินของลูกหนี้เป็นอย่างมาก หรือเป็นปัญหาข้อกฎหมายที่ควรแก่การพิจารณาให้รายงาน อธิบดีกรมบังคับคดีหรือรองอธิบดีกรมบังคับคดีที่ได้รับมอบหมายทราบเป็นการด่วนข้อ ๔ กรณีเจ้าพนักงานพิทักษ์ทรัพย์พิจารณาเห็นว่าการนําทรัพย์สินของลูกหนี้ออกให้เช่าจะทําให้ กองทรัพย์สินของลูกหนี้ได้รับประโยชน์ ให้เจ้าพนักงานพิทักษ์ทรัพย์นําปัญหาเรื่องสมควรให้เช่าทรัพย์ หรือไม่เข้าที่ประชุมเจ้าหนี้พิจารณา หากที่ประชุมเจ้าหนี้เห็นชอบให้นําทรัพย์ออกให้เช่า ให้เจ้าพนักงาน พิทักษ์ทรัพย์พิจารณา ถึงตัวผู้เช่าโดยละเอียด เช่น ฐานะความมั่นคง มีที่อยู่เป็นหลักแหล่ง เป็นต้น และควรจัดให้มีหลักประกันในกรณีทรัพย์ที่ให้เช่าสูญหายหรือบุบสลายด้วย เงื่อนไขแห่งสัญญาเช่าซึ่งที่ประชุมเจ้าหนี้เห็นชอบด้วยให้เจ้าพนักงานพิทักษ์ทรัพย์บันทึกไว้ใน รายงานส่วนสัญญาเช่าให้เจ้าพนักงานพิทักษ์ทรัพย์ร่างขึ้นต่างหากและเสนอเรื่องราวรายละเอียดพร้อม สัญญาเช่าต่อผู้อํานวยการกองหรือผู้อํานวยการสํานักงานบังคับคดีจังหวัดหรือผู้อํานวยการสํานักงานบังคับคดี จังหวัดสาขาตรวจสอบก่อนเสนอต่ออธิบดีกรมบังคับคดีหรือรองอธิบดีกรมบังคับคดีที่ได้รับมอบหมาย พิจารณาก่อนที่จะให้ผู้เช่าและเจ้าพนักงานพิทักษ์ทรัพย์ลงนามในสัญญาเช่าข้อ ๕ กรณีลูกหนี้กระทําการใด ๆ เกี่ยวกับทรัพย์สินหรือกิจการของคนหรือดําเนินธุรกิจของคนต่อไป ตามที่บัญญัติไว้ในมาตรา 24 และ 120 แห่งพระราชบัญญัติล้มละลาย พุทธศักราช 2483 ให้ดําเนินการ ดังต่อไปนี้ 5.1 ให้เจ้าพนักงานพิทักษ์ทรัพย์ มีคําสั่งโดยแจ้งชัดให้ลูกหนี้ หรือกรรมการผู้จัดการหรือ กรรมการผู้มีอํานาจทําบัญชีกิจการทรัพย์สินยื่นต่อเจ้าพนักงานพิทักษ์ทรัพย์ภายในวันที่ 10 ของทุกเดือนนับแต่ ได้ดําเนินกิจการของลูกหนี้ดังกล่าวคือ 5.1.1 บัญชีแสดงการรับและจ่ายเงิน 5.1.2 บัญชีรายละเอียดทรัพย์สิน 5.1.3 บัญชีสินค้างสต๊อกคงเหลือ 5.14 บัญชีงบบาดทุน-กําไร 5.1.5 บัญชีอื่นๆตามที่เห็นสมควร สําหรับส่วนกลาง ให้เจ้าหน้าที่กองคํานวณและเฉลี่ยทรัพย์ทําหน้าที่ตรวจสอบความถูกต้อง ของบัญชีข้างต้นรายงานเสนออธิบดีกรมบังคับคดีหรือรองอธิบดีกรมบังคับคดีที่ได้รับมอบหมาย ส่วนภูมิภาค ให้ผู้อํานวยการสํานักงานบังคับคดีจังหวัด หรือผู้อํานวยการสํานักงานบังคับคดีจังหวัดสาขาสั่งเจ้าหน้าที่ หรือจัดบุคคลอื่นใดที่มีความรู้ความชํานาญดําเนินการตรวจสอบแล้วรายงานอธิบดีกรมบังคับคดีหรือรองอธิบดีกรมบังคับคดีที่ได้รับมอบหมายข้อ ๖ เมื่อลูกหนี้ถูกพิพากษาให้ล้มละลายแล้วให้เจ้าพนักงานพิทักษ์ทรัพย์ทําการขายทอดตลาดทรัพย์ ของลูกหนี้ผู้ล้มละลายโดยเร็วที่สุด นอกจากมีกรณีตามมาตรา 158 แห่งพระราชบัญญัติล้มละลาย พุทธศักราช 2483ข้อ ๗ เมื่อปรากฏต่อเจ้าพนักงานพิทักษ์ทรัพย์ว่ามีกรณีที่มีการกระทําความผิดอาญาตามที่บัญญัติไว้ใน พระราชบัญญัติล้มละลาย พุทธศักราช 2483 ให้เจ้าพนักงานพิทักษ์ทรัพย์ทําการสอบสวนและทําคําสั่งว่า สมควรดําเนินคดีอาญาต่อผู้ถูกกล่าวหา หรือไม่เสนอต่ออธิบดีกรมบังคับคดีหรือรองอธิบดีกรมบังคับคดี ที่ได้รับมอบหมายเพื่อพิจารณาต่อไป ทั้งนี้ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 11 สิงหาคม 2547 (ลงชื่อ) ไกรสร บารมีอวยชัย (นายไกรสร บารมีอวยชัย) อธิบดีกรมบังคับคดี